Title: +038=370.101-OE001T_04-MULTICAL 603 Energimåler Kamstrup - Brosjyre.pdf
MULTICAL® 303, 403, 603 og 803 understøtter fuldt ud fjernaflæsning til afregningsformål og giver dig øjeblikkelig adgang til de informationer, der er nødvendige for at analysere og optimere dit distributionsnet. Dataloggerne kan programmeres til at gemme års-, måneds-, døgn-, time- og minutværdier. På den måde kan du effektivt analysere og diagnostisere din applikation og hurtigere identificere lastprofiler, fejl og uoverensstemmelser.Kamstrups nye og opdaterede flowsensorer til MULTICAL® 303, 403, 603 og 803 har et større dynamikområde end deres forgængere, men på trods heraf et lavere tryktab, hvilket betyder mindre behov for pumpekapacitet. Dette reducerer cirkulationspumpernes forbrug og begrænser energitabet i installationen – alt sammen faktorer, som sænker målerens samlede levetidsomkostninger og sikrer et større investeringsafkast.